Josephine Bracken

Si Marie Josephine Leopoldine Bracken (Agosto 9, 1876 – Marso 14, 1902) iyo an kasaroan kan Filipinong nasyonalistang si José Rizal durante kan distierro niya sa Dapitan.Craig 1913, p. 215Acibo 1995. p. 110.Anderson 2005, p.132. Mga oras bago si Rizal pig'ehekutar kan Desyembre 30, 1896, an magkasaroan soboot kinasal sa Fort Santiago pakapakipag'ulian nin Rizal daa sa Simbahan Katoliko. Ibang sektor, kabali na an pamilya ni Rizal, dai nagtutubod na sinda kinasal sa simbahan huli ta mayo man daang papeles nakua sa pagpatotoo nin siring, dawa ngani si Bracken mismo asin an pading nagkasal nagsasabi na totoong nangyari an kasalan.Younghusband (1899), p. 132.Craig 1913. pp. 241–244.De Pedro (2005, p. 321)Fadul 2008. p. 17.

Si Bracken  namundag sa Hong Kong sa mga Irish na magurang asin inataman asin inampon kan butang Amerikanong nagtubong saiya. Kan 1895, si Bracken nagbyaheng Dapitan ta inibahan an saiyang kag'ampon na ama ta mapabulong ki Rizal, optalmologong dati nagpraktis sa Hong Kong. Duman si Bracken asin Rizal nagkarelasyon alagad dai nakapakasal huli sa santikan ni Rizal sa Simbahan Katoliko. Maski siring, sinda nagsaro na asin si Bracken nagkaaki premature nin aking lalaki na nagadan mansana pagkamundag. 

Kan mangyari an ehekusyon ni Rizal, si Bracken nagsuporta sa mga Rebolusyunaryong filipino. Alagad, an mga autoridad Espanyol kolonyal pigpirit siyang maghale sa Filipinas asin siya buminalik sa Hong Kong kun saen saiyang naagom an sarong Filipinong mestiso si Vicente Abad na igdi nagkaaki siya, sarong babae. Siya nagadan sa edad na 25 huli sa helang na tuberkolosis.

Toltolan

Kategorya:Mga 1876 na kamundagan
Kategporya:Mga 1902 na kagadanan
Kategorya:Mga Imbwelto sa Rebolusyon Filipino
Kategorya:Mga Briton na expatriate sa Filipinas
Kategorya:Mga taga Hong Kong na may dugong Irish
Kategorya:Mga Ika-20ng siglong kagadanan huli sa tuberkolosis sa Hong Kong